smcproject/ml-wiki-sentences huggingface dataset:
കെ.കെ. നാരായണന്റെ ഉടമസ്ഥതയിൽ കൈലാസ് പിക്ചേർഴ്സ് നിർമിച്ച ഈ ചിത്രത്തിന്റെ കഥ എഴുതിയത് എൻ.പി. ചെല്ലപ്പൻ നായരാണ് .
അഭയദേവിന്റെ 11 ഗാനങ്ങൾക്ക് ജി.കെ. വെങ്കിട്ടേശ് ഈണം പകർന്നു.
സേലം രത്നസ്റ്റുഡിയോയിൽ വി.എൻ. രാജൻ ക്യാമറാ ചലിപ്പിച്ചു.
ബി. ദൊരൈരാജു, പി.ജി. മോഹനൻ എന്നിവർ ചേർന്ന് ഈ ചിത്രത്തിന്റെ എഡിറ്റിംഗ് നിർവഹിച്ചു.
ഈ ചിത്രത്തിന്റെ വിതരണം കൊച്ചിൻ പിക്ചേഴ്സും സ്ക്രീൻപ്ലേയും സംവിധാനവും ടി. ജാനകിറാമും നിർവഹിച്ചു.
ഇതിന്റെ പ്രദർശനം 15/12/1950-ൽ തുടങ്ങി.
അഭിനേതക്കൾ കൊട്ടാരക്കര ശ്രീധരൻ നായർ ചേർത്തല വാസുദേവ കുറുപ്പ് വൈക്കം രാജു എസ്.എ. ഹമീദ് എസ്.പി. പിള്ള ആറന്മുള പൊന്നമ്മ ടി.ആർ. ഓമന മിസ് കുമാരി പിന്നണിഗായകർ ജി.കെ. വെങ്കിട്ടേശ് കലിംഗ രാജു കവിയൂർ രേവമ്മ മോഹനകുമാരി ടി.എ. ലക്ഷ്മി വി.എൻ. രാജൻ അവലംബം
ചേടിച്ചേരി ഇംഗ്ലീഷ് വിലാസം https://ml.wikipedia.org/wiki/Chedichery
കണ്ണൂർ ജില്ലയിലെ ഇരിക്കൂറിൽ നിന്നും 7-കിലോമീറ്റർ അകലെ സ്ഥിതിചെയ്യുന്ന ഇരിക്കൂർ ഗ്രാമപഞ്ചായത്തിലെ ഒരു പ്രദേശമാണ് ചേടിച്ചേരി .
കുന്നുകളും വയലുകളും കുളങ്ങളും പുഴയും കൂടിച്ചേർന്നഭൂപ്രദേശം.
ഇരിക്കൂർ ചൂളിയാട് മയ്യിൽ റോഡ്‌ഈ  പ്രദേശത്തുകൂടെ കടന്നുപോകുന്നു.
പ്രധാന സ്ഥാപനങ്ങൾ ചേടിച്ചേരി ഏ എ ൽ പി സ്കൂൾ ദേശമിത്രം യു പി സ്കൂൾ ആരാധനാലായങ്ങൾ ശ്രീ മുത്തപ്പൻമടപ്പുര ശ്രീ ചുഴലി ഭഗവതി ക്ഷേത്രം കൃഷി
റബ്ബർ, തെങ്ങ്, നെല്ല്, വാഴ, കപ്പ (മരച്ചീനി), പച്ചക്കറികൾ  എന്നിവ കൃഷി ചെയ്യുന്നു.
ചേകവൻ ശലഭം ഇംഗ്ലീഷ് വിലാസം https://ml.wikipedia.org/wiki/Salanoemia_sala
കേരളത്തിൽ വളരെ വിരളമായി കാണപ്പെടുന്ന ശലഭമാണ് ചേകവൻ (Maculate Lancer, Plastingia sala ).
നനവാർന്ന ഇടതൂർന്ന കാടുകളോടാണ് കൂടുതൽ മമത.
ചിറകുപുറത്തിനു വെളുപ്പും തവിട്ടും കലർന്ന നിറമാണ്.
മുൻചിറകുപുറത്തു പുള്ളികൾ കാണാം.
ചിറകിന്റെ അടിവശത്തിനു ഇളം നീലഛായ കലർന്നിട്ടുണ്ട്.
മഞ്ഞകലർന്ന തവിട്ട് നിറവും കാണാം.
ഇരുണ്ടപുള്ളികൾ ഇരുചിറകിന്റേയും അടിവശത്തു കാണുന്നുണ്ട്.
ചിറകുകളുടെ ഓരത്ത് മങ്ങിയ പൊട്ടുകൾ നിരയായി അടുക്കിവച്ചിരിയ്ക്കും.
അവലംബം പുറം കണ്ണികൾ Plastingia sala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Plastingia sala എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചേക്കുട്ടി പാവകൾ
പ്രളയക്കെടുതിയെ അതിജീവിച്ച കേരളത്തിന്റെ പ്രതീകമാണ് ചേക്കുട്ടി പാവകൾ.
അതിജീവനത്തിന്റെ സന്ദേശവാഹകരാണ് ഈ പാവകൾ.
"ചേറിനെ അതിജീവിച്ച കുട്ടി" എന്നതാണ്  'ചേക്കുട്ടി' എന്ന പേരിനാൽ ഉദ്ദേശിക്കുന്നത്.
ചേന്ദമംഗലം കൈത്തറിയുടെ അതിജീവനത്തിനായുള്ള വേറിട്ട ആശയമാണ്  ചേക്കുട്ടിയുടെ പിറവിക്ക് പിന്നിൽ.
കൊച്ചിയിൽ നിന്നുള്ള ലക്ഷ്മി, ഗോപിനാഥ് എന്നിവരാണ് ചേക്കുട്ടി പാവകളുടെ സൃഷ്ടിക്കു പിന്നിൽ.
വെള്ളം കയറി ചെളി പിടിച്ച സാരിയും മുണ്ടും ഉൾപ്പെടെയുള്ള തുണികളാണ് ക്ലോറിനേറ്റ് ചെയ്തു കഴുകി  വൃത്തിയാക്കിയ ശേഷം പാവ നിർമ്മാണത്തിനായി ഉപയോഗിക്കുന്നത്.
1500 രൂപ വിലയുള്ള ഒരു സാരിയിൽ നിന്ന് 250-360 ചേക്കുട്ടി പാവകളാണ് നിർമ്മിക്കുന്നത്.
ഒരു മുണ്ടിൽ നിന്നും 140 പാവകൾ വരെ നിർമ്മിക്കുന്നു.
ഒരു ചേക്കുട്ടി പാവക്ക് 25 രൂപയാണു വിലയായി നിശ്ചയിച്ചിരുന്നത്.
ചെളിയിൽ പുതഞ്ഞുപോയ ചേന്ദമംഗലത്തെ കൈപിടിച്ചു കയറ്റുന്ന മുന്നേറ്റങ്ങളിൽ ഏറ്റവും മനോഹരമായ ആശയമായിരുന്നു ചേക്കുട്ടി പാവകൾ.
ഒരുപക്ഷേ, കേരളത്തെ പിടിച്ചുലച്ച പ്രളയത്തിൽ നിന്നുളള അതിജീവനത്തിലെ ഏറ്റവും സർഗാത്മകമായ ഏടാണ് ചേക്കുട്ടി തുന്നിയെടുത്തത്.
ചെറിയൊരു കാലയളവിനുളളിൽ 16 ലക്ഷം രൂപയുടെ പാവകൾക്കുള്ള ഓർഡറാണ് ലഭിച്ചത്.
ചേന്ദമംഗലത്തെ കൈത്തറി യൂണിറ്റുകൾക്ക് പുനർജീവൻ നൽകാനായി കൊച്ചിയുടെ തെരുവുകളിൽ ആരംഭിച്ച ചേക്കുട്ടി പാവ മേക്കിങ് വർക്ക്‌ ഷോപ്പുകൾ ജില്ലകളും സംസ്ഥാനങ്ങളും കടന്ന് അങ്ങ് അമേരിക്ക വരെയെത്തി.
വളണ്ടിയർമാരും സ്കൂളുകളും റെസിഡൻസ് അസോസിയേഷനുകളും അയൽപ്പക്ക കൂട്ടായ്മകളുമൊക്കെ ചേക്കുട്ടി നിർമ്മാണത്തിനായി മുന്നോട്ട് വന്നു.
ഡൽഹിയിലെ ജെ എൻ യു ക്യാമ്ബസും കൊച്ചിയിലെ ഇൻഫോ പാർക്കും എന്നു തുടങ്ങി കാലിഫോർണിയ ഫ്രീമോണ്ടിലെ എലിസബത്ത് പാർക്കിലെ മലയാളി കൂട്ടായ്മയിൽ നിന്നു വരെ ചേക്കുട്ടി പാവകൾ പിറന്നു.
അങ്ങനെയങ്ങനെ ചേക്കുട്ടി എന്ന ചേറിലെ കുട്ടി ഒരു 'ഇന്റർനാഷണൽ' കുട്ടിയായി വളർന്ന സ്നേഹഗാഥയ്ക്ക് കൂടിയാണ് പ്രളയാനന്തര കേരളം സാക്ഷിയായത്.
ചിത്രശാല നിർമ്മാണം പ്രമാണം:Chekuttynew.jpg പ്രമാണം:Chekuttybig.jpg അവലംബം ↑ 2018, ഡിസംബർ 06 ലെ മലയാള മനോരമയിൽ  പ്രസിദ്ധീകരിച്ചത്.
↑ 2018, സെപ്റ്റംബർ 11 ലെ മാതൃഭൂമിയിൽ   പ്രസിദ്ധീകരിച്ചത്.
ചേങ്ങില ഇംഗ്ലീഷ് വിലാസം https://ml.wikipedia.org/wiki/Chengila
ഒരു കേരളീയ ഘനവാദ്യമാണ് ചേങ്ങില .
വൃത്താകൃതിയിലുള്ള ഈ വാദ്യം ഓടുകൊണ്ടാണ് നിർമ്മിക്കുന്നത്.
കൊട്ടുന്നത് കോലുപയോഗിച്ചാണ്.
ചേങ്കില എന്നും പേരുണ്ട്.
പല വലിപ്പത്തിലും ചേങ്ങില നിർമ്മിക്കാറുണ്ട്.
മുൻപ് പഞ്ചവാദ്യത്തിൽ ചേങ്ങിലയും ഉണ്ടായിരുന്നു.
കഥകളിയിലെ ഒരു പ്രധാന വാദ്യോപകരണമാണിത് .
കഥകളിയിലെ പ്രധാന പാട്ടുകാരൻ/കാരി (പൊന്നാനി/മുന്നാനി) പാടുന്നത് ചേങ്ങില കൊട്ടിയാണ്.
കൃഷ്ണനാട്ടം , സംഘക്കളി എന്നിവയിലും ഉപയോഗിക്കുന്നു.
കളംപാട്ടുകളിൽ ഇടയ്ക്ക കൊട്ടുമ്പോൾ താളത്തിനായി ചേങ്ങില ഉപയോഗിക്കുന്നു.
വാദ്യമേളങ്ങളിൽ ഒഴിച്ചുകൂടാനാവാത്ത ഒന്നാണ് ഇത്.
ഗെമ്മ ചാൻ
ഗെമ്മ ചാൻ (ജനനം: നവംബർ 29, 1982) ഒരു ഇംഗ്ലീഷ് ചലച്ചിത്ര, ടെലിവിഷൻ, നാടക നടിയും മുൻ ഫാഷൻ മോഡലുമാണ്.
ലണ്ടനിൽ ജനിച്ച് കെന്റിൽ വളർന്ന ഗെമ്മ ചാൻ, ന്യൂസ്റ്റെഡ് വുഡ് ഗേൾസ് സ്കൂളിൽ പഠനം നടത്തിയശേഷം ഓക്സ്ഫോർഡ് സർവകലാശാലയിൽ നിയമ വിദ്യാർത്ഥിയായി ചേർന്നു.
ബിരുദധാരിയായ ശേഷം ഒരു നിയമ സ്ഥാപനത്തിൽ ഉയർന്ന ജോലി നേടിയെങ്കിലും അഭിനയരംഗത്തേയ്ക്ക് ആകർഷിക്കപ്പെടുകയും ലണ്ടൻ ഡ്രാമാ സെന്ററിൽ അഭിനയ പരിശീലനം നടത്തുകയും ചെയ്തു.
2006 ൽ, റിയാലിറ്റി ടെലിവിഷൻ പരമ്പരയായ പ്രൊജക്ട് കാറ്റ്‍വാക്കിന്റെ ആദ്യ പരമ്പരയിലെ മത്സരാർത്ഥിയാകുകയും വെൻ ഈവിൾ കോൾസ് എന്ന സ്വതന്ത്ര ഹൊറർ സീരിയലിൽ ആദ്യമായി അഭിനയിക്കുകയുംചെയ്തു.
ബി.ബി.സിയുടെ " ഡോക്ടർ ഹു " എന്ന പരമ്പരയിലെ മിയ ബെന്നറ്റ്,  " ദ വാട്ടർസ് ഓഫ് മാർസ് " എന്ന പരമ്പരയിലെ കഥാപാത്രം, ഷെർലക്ക് (2010) എന്ന പരമ്പരയിലെ സൂ ലിൻ എന്ന അതിഥി താരം, ഷോ ടൈം, ITV2 എന്നിവരുടെ സീക്രട്ട് ഡയറി ഓഫ് ഓ കാൾ ഗേൾ (2011)  എന്ന പരമ്പരയുടെ നാലാം സീസണിലെ സഹകഥാപാത്രമായ ഷാർലറ്റ്, ചാനൽ 4 ന്റെ ഫ്രെഷ് മീറ്റ് (2011) എന്ന പരമ്പരയിലെ റൂത്ത് എന്നീ കഥാപാത്രങ്ങളെ അവതരിപ്പിച്ചതിനുശേഷം 2009-ൽ പുറത്തിറങ്ങിയ സൈക്കോളജിക്കൽ ത്രില്ലറായ എക്സാം (2009) എന്ന ചിത്രത്തിലൂടെ ആദ്യമായി ചലച്ചിത്ര രംഗത്തു പ്രവേശിച്ചു.
ഗെയിം ഓഫ് ത്രോൺസ് ഇംഗ്ലീഷ് വിലാസം https://ml.wikipedia.org/wiki/Game_of_Thrones
അമേരിക്കൻ എഴുത്തുകാരൻ ജോർജ് ആർ ആർ മാർട്ടിന്റെ എ സോങ് ഓഫ് ഐസ് ആൻഡ് ഫയർ പരമ്പരയെ ആസ്പദമാക്കി എച്ച് ബി ഒ നിർമിച്ച ടെലിവിഷൻ പരമ്പരയാണ് ഗെയിം ഓഫ് ത്രോൺസ് .
എ സോങ് ഓഫ് ഐസ് ആൻഡ് ഫയർ പരമ്പരയിലെ ആദ്യ നോവലിന്റെ പേരും ഗെയിം ഓഫ് ത്രോൺസ് എന്നായിരുന്നു.
ഇത് 2011 ഏപ്രിൽ 17-ന് യുണൈറ്റഡ് സ്റ്റേറ്റ്സിലെ HBO-യിൽ പ്രീമിയർ ചെയ്തു, എട്ട് സീസണുകളിലായി 73 എപ്പിസോഡുകൾ സംപ്രേക്ഷണം ചെയ്തുകൊണ്ട് 2019 മെയ് 19-ന് സമാപിച്ചു.
സാങ്കൽപിക ഭൂഖണ്ഡങ്ങളായ വെസ്റ്ററോസും എസ്സോസും പശ്ചാത്തലത്തിൽ ചിത്രീകരിച്ച പരമ്പര പ്രധാനമായും മൂന്നു പ്രമേയങ്ങളുമായാണ് പുരോഗമിക്കുന്നത്.
വെസ്റ്ററോസിന്റെ ഭരണം കൈയാളുന്ന ഇരുമ്പ് സിംഹാസനം കൈക്കലാക്കാൻ ശക്തരായ രാജകുടുംബങ്ങൾ തമ്മിലുള്ള മത്സരമാണ് ഒന്ന്.
സിംഹാസനത്തിൽ നിന്ന്  നിഷ്കാസാതനായ മുൻ രാജാവിന്റെ പിൻഗാമികൾ സിംഹാസനം വീണ്ടെടുക്കാൻ നടത്തുന്ന ശ്രമങ്ങൾ ആണ് രണ്ടാമത്തെ പ്രമേയം.
വെസ്റ്ററോസിന്റെ നിലനിൽപ്പിന് തന്നെ ഭീഷണിയായി ഭൂഖണ്ഡത്തിന്റെ വടക്ക് നിന്ന്‌ ഉയരുന്ന വെല്ലുവിളികളും അതിനെതിരെയുള്ള ചെറുത്തുനിൽപ്പുമാണ് മൂന്നാമത്തെ പ്രമേയം.
ഗെയിം ഓഫ് ത്രോൺസ് പരമ്പര ലോകമെങ്ങും റെക്കോർഡ് നിലവാരത്തിൽ ആരാധക വൃന്ദങ്ങളെ സൃഷ്ടിച്ചു.
പരമ്പരയുടെ കഥ, സങ്കീർണമായ കഥാപാത്രങ്ങൾ, അഭിനയം, നിർമ്മാണ മൂല്യങ്ങൾ എന്നിവ നിരൂപക പ്രശംസ നേടി.
എന്നാൽ നഗ്നത, അക്രമം എന്നിവയുടെ അതിപ്രസരം കടുത്തവിമർശനവും ക്ഷണിച്ചു വരുത്തി.
ഗെയിം ഓഫ് ത്രോൺസ് ഇതുവരെ 38 പ്രൈം ടൈം എമ്മി അവാർഡുകൾ നേടിയിട്ടുണ്ട്.
മറ്റൊരു പരമ്പരക്കും ഇതുവരെ സാധിക്കാത്ത ഒരു നേട്ടമാണിത്.
‌2015, 2016 വർഷങ്ങളിൽ നേടിയ വിശിഷ്ട നാടക പരമ്പര പട്ടങ്ങളും അതിൽ ഉൾപ്പെടുന്നു.
സീരിസിൻ്റെ രണ്ടാം ഭാഗം ഒരു പ്രീക്വൽ സീരീസായി ഹൗസ് ഓഫ് ദി ഡ്രാഗൺ എന്ന പേരിൽ 2022-ൽ HBO-യിൽ പ്രദർശിപ്പിച്ചു.
അഭിനേതാക്കളും കഥാപാത്രങ്ങളും സീസൺ രണ്ട് മുതൽ പീറ്റർ ഡിൻക്ലേജ് (ടിറിയോൺ ലാനിസ്റ്റർ) മുഖ്യ കഥാപാത്രത്തെ അവതരിപ്പിക്കുന്നു
ടെലിവിഷൻ ചരിത്രത്തിലെ തന്നെ ഏറ്റവും വലിയ താരനിരയാണ് ഗെയിം ഓഫ് ത്രോൺസിൽ ഉള്ളത്.
പരമ്പരയുടെ മൂന്നാം സീസണിൽ 257 അഭിനേതാക്കൾ പങ്കെടുത്തു.
2014-ൽ നിരവധി നടീ നടന്മാരുടെ കരാറുകൾ പുനഃക്രമീകരിച്ചു.
2016 ൽ വീണ്ടും കരാറുകൾ പുനർനിർമ്മാണം നടത്തുകയും, പ്രധാന അഞ്ച് അഭിനേതാക്കളുടെ ശമ്പളം അവസാന രണ്ടു സീസണുകളിൽ ഒരു എപ്പിസോഡിന് രണ്ടു ദശലക്ഷം ഡോളർ ആയി വർദ്ധിപ്പിക്കുകയും ചെയ്തു.
പരമ്പരയിലെ പ്രധാന താരനിര താഴെ കാണിച്ചിരിക്കുന്നു.
ലോർഡ് എഡ്ഡാർഡ് "നെഡ്" സ്റ്റാർക്ക് (ഷോൺ ബീൻ) ഹൗസ് സ്റ്റാർക്കിൻറെ തലവനാണ്.
ഈ കുടുംബത്തിലെ അംഗങ്ങൾ പരമ്പരയിൽ ഉടനീളം പ്രത്യക്ഷപ്പെടുന്നു.
നെഡ് സ്റ്റാർക്കിനും ഭാര്യ കാറ്റെലിൻ ടള്ളിക്കും ( മിഷേൽ ഫെയർലി ) അഞ്ചു മക്കളാണ് ഉള്ളത്.
മൂത്തപുത്രനായ റോബ് ( റിച്ചാർഡ് മാഡൻ ), സാൻസ ( സോഫി ടേണർ ), ആര്യ ( മെയ്സി വില്യംസ് ), ബ്രാൻ ( ഐസക് ഹെംപ്സ്റ്റഡ് റൈറ്റ് ), ഏറ്റവും ഇളയ പുത്രൻ റിക്കോൺ (ആർട്ട് പാർക്കിൻസൺ).
നെഡിന്റെ ജാരസന്തതിയായ മകൻ ജോൺ സ്നോ ( കിറ്റ് ഹാരിങ്ടൺ ), അദ്ദേഹത്തിന്റെ സുഹൃത്ത് സാംവെൽ ടാർളി ( ജോൺ ബ്രാഡ്ലി ) എന്നിവർ ലോർഡ് കമാൻഡർ ജോയർ മോർമോൺടിന്റെ (ജെയിംസ് കോസ്മോ) കീഴിലുള്ള നൈറ്റ്സ് വാച്ചിൽ സേവിക്കുന്നു.
വാളിന് വടക്ക് ജീവിക്കുന്ന വൈൽഡ്ലിങ്സ് സംഘത്തിൽ  ഗിലി  ( ഹന്നാ മുറെ ), ടോർമുൻഡ് ജൈൻഡ്സ്ബേൻ (ക്രിസ്റ്റോഫർ ഹിജ്ജു), യിഗ്രിറ്റ് ( റോസ് ലെസ്ലി ) എന്നിവർ ഉൾപെടുന്നു.
ഹൗസ് സ്റ്റാർക്കുമായി ബന്ധമുള്ള മറ്റുള്ളവർ നെഡ് എടുത്തു വളർത്തുന്ന തിയോൺ ഗ്രേജോയ് ( ആൽഫീ അലൻ ), പ്രജയായ റൂസ് ബോൾട്ടൺ (മൈക്കിൾ മക്എൽഹാറ്റൺ), അദ്ദേഹത്തിന്റെ ജാരസന്തതി റാംസീ സ്നോ (ഇവാൻ റിയോൺ) എന്നിവരാണ്.
റോബ് യുദ്ധത്തിൽ പരിക്കേറ്റവരെ ചികിത്സിക്കാൻ എത്തുന്ന താലിസ മെയ്ഗറുമായി (ഊന ചാപ്ലിൻ) പ്രണയത്തിലാകുന്നു.
ആര്യ ഇരുമ്പുപണിക്കാരനായ ഗെൻഡ്രിയുമായും (ജോ ഡെംപ്സി) കൊലയാളിയായ ജാക്കെൻ ഹ’ഖാറുമായും  ചങ്ങാത്തം സൃഷ്ടിക്കുന്നു.
യോദ്ധാവ് ബ്രിയേൻ ഓഫ് താർത്ത് ( ഗ്വെൻടോളിൻ ക്രിസ്റ്റി ) കാറ്റെലിൻ ടള്ളിയെയും പിന്നീട് സാൻസയെയും സേവിക്കുന്നു.
കിങ്‌സ് ലാൻഡിങ്ങിൽ നെഡ്ഡിന്റെ സുഹൃത്ത് കിംഗ്‌ റോബർട്ട് ബറാത്തിയോൺ (മാർക്ക് ആഡി) സെർസി ലാനിസ്റ്റർ ( ലെന ഹീഡി ) സ്‌നേഹരഹിതമായ ഒരു വിവാഹജീവിതം പങ്കെടുന്നു.
സെർസി തന്റെ ഇരട്ട സഹോദരനായ "കിംഗ്‌സ്ലേയർ" ജെയ്മി ലാനിസ്റ്ററിനെ ( നിക്കോളായ് കോസ്റ്റർ-വാൽഡൗ ) സ്നേഹിക്കുന്നു.
ഇളയ സഹോദരൻ, കുള്ളനായ ടിറിയോൺ ലാനിസ്റ്ററെ ( പീറ്റർ ഡിൻക്ലേജ് ) അവർ വെറുക്കുന്നു.
ജോലിക്കാരി ഷെയ് (സിബെൽ കെക്കിലി), സെൽസ്വോർഡ് ബ്രോൺ (ജെറോം ഫ്ളിൻ) എന്നിവരാണ് ടിറിയോണിന്റെ അനുയായികൾ.
സെർസിയുടെ പിതാവ് ലോർഡ് ടൈവിൻ ലാനിസ്റ്റർ (ചാൾസ് ഡാൻസ്) ആണ്.
സെർസിക്ക് മൂന്നു മക്കളാണ് ഉള്ളത്: ജോഫ്രി (ജാക്ക് ഗ്ലീസൺ), ടോംമെൻ (ഡീൻ-ചാൾസ് ചാപ്മാൻ), എന്നീ ആൺമക്കളും മിർസെല്ല (ഐയ്മി റിച്ചാർഡ്സൺ, നെൽ ടൈഗർ ഫ്രീ) എന്ന മകളുമുണ്ട്.
മുഖത്തു പൊള്ളിയ പാടുകളുള്ള സാൻഡോർ "ദി ഹൌണ്ട്" ക്ലെഗേൻ (റോറി മക് കാൻ ) എന്ന യോദ്ധാവ് ആണ് ജോഫ്രിയുടെ അംഗരക്ഷകൻ.
രാജാവിന്റെ സ്മാൾ കൗൺസിൽ അംഗങ്ങളിൽ മാസ്റ്റർ ഓഫ് കോയിൻ സൂത്രശാലിയായ ലോർഡ് പീറ്റർ "ലിറ്റിൽഫിംഗർ‍ " ബെയ്ലിഷ് ( എയ്ഡൻ ഗില്ലൻ ), അപസർപ്പകൻ ലോർഡ് വാരീസ് (കോൺലെത്ത് ഹിൽ) എന്നിവർ ഉൾപെടുന്നു.
റോബർട്ടിന്റെ സഹോദരനായ സ്റ്റാനിസ് ബറാത്തിയോൺ (സ്റ്റീഫൻ ഡില്ലൻ), ഉപദേഷ്‌ടാവായി വിദേശ പുരോഹിത മെലിസാൻഡ്രെ ( കാരിസ് വാൻ ഹൗട്ടൻ ), മുൻ കള്ളക്കടത്തുകാരനായ സെർ ഡാവോസ് സീവർത്ത് (ലിയാം കണ്ണിങാം) എന്നിവർ വർത്തിക്കുന്നു.
സമ്പന്നരായ ടിറെൽ കുടുംബത്തെ സഭയിൽ പ്രതിനിധീകരിക്കുന്ന മാർജെറി ടിറെൽ ( നേറ്റലി ഡോമർ ).
തലസ്ഥാനത്തെ ഒരു മതനേതാവാണ് ഹൈ സ്പാരോ (ജൊനാഥൻ പ്രൈസ്).
തെക്കൻ പ്രവിശ്യയായ ഡോർണിലെ എല്ലാരിയ സാൻഡ് (ഇന്ദിര വർമ്മ) ലാനിസ്റ്റെർ കുടുംബത്തിനെതിരെ പ്രതികാരത്തിന് ഒരുങ്ങുന്നു.
നാരോ സീയുടെ മറുകരയിൽ റോബർട്ട് ബറാത്തിയോൺ അധികാരത്തിൽ നിന്ന് പുറംതള്ളിയ രാജകുടുംബത്തിലെ അവസാന കണ്ണികളായ വിസേറിസ് (ഹാരി ലോയ്ഡ്), ഡനേറിസ് ടാർഗറിയെൻ ( എമിലിയ ക്ലാർക്ക് ) എന്നിവർ നഷ്ടപ്പെട്ട സിംഹാസനം നേടിയെടുക്കാൻ ശ്രമം നടത്തുന്നു.
നാടോടികളായ ദൊത്തറാക്കികളുടെ നേതാവായ ഖാൽ ദ്രോഗോയെ ( ജേസൺ മോമോവ ) ഡനേറിസ് വിവാഹം കഴിക്കുന്നു.
ഡനേറിസിന്റെ അകമ്പടിക്കാരിൽ നാടുകടത്തപെട്ട യോദ്ധാവായ സെർ ജോറ മാർമോൺട് ( ഇയാൻ ഗ്ലെൻ ), സഹായി മിസ്സാൻഡേയി ( നേറ്റലി ഇമ്മാനുവൽ ), സെൽ സ്വോർഡ് ഡാരിയോ നഹാരിസ് (മൈക്കിൾ ഹൂയിസ്മാൻ) എന്നിവർ ഉൾപ്പെടുന്നു.
നിർമ്മാണം ആശയഗ്രഹണവും വികാസവും Showrunners D. B. Weiss and David Benioff created the series, wrote most of its episodes and directed several.
80 കൾ മുതൽ 90 കൾ വരെയുള്ള 10 വർഷക്കാലം ഞാൻ ഹോളിവുഡിൽ പ്രവർത്തിച്ചിട്ടുണ്ട്.
ഞാൻ ട്വിലൈറ്റ് സോൺ,  ബ്യൂട്ടി ആൻഡ് ദ ബീസ്റ്റ് എന്നിവയുടെ നിർമ്മാണത്തിൽ പങ്കുവഹിച്ചിട്ടുണ്ട്.
എന്റെ ആദ്യത്തെ ഡ്രാഫ്റ്റുകൾ എല്ലാം വലുതോ വളരെ ചെലവേറിയതോ ആണെന്ന് തോന്നി.
വെട്ടിച്ചുരുക്കുക എന്ന പ്രക്രിയയെ ഞാൻ എപ്പോഴും വെറുത്തിരുന്നു.
ഞാൻ പറഞ്ഞു: “എനിക്ക് ഇത് മടുത്തു, ഞാൻ ആഗ്രഹിക്കുന്നത്ര വലിപ്പമുള്ള എന്തെങ്കിലും എഴുതാൻ പോവുകയാണ്, അത് ആയിരക്കണക്കിന് പേജുകൾ വലിപ്പമുള്ള കഥാപാത്രങ്ങൾ, വലിയ കോട്ടകൾ, യുദ്ധങ്ങൾ, ഡ്രാഗണുകൾ എന്നിവ അതിലുണ്ടാവും”
—ജോർജ്ജ് ആർ. ആർ. മാർട്ടിൻ, എഴുത്തുകാരൻ
2006 ജനുവരിയിൽ ഡേവിഡ് ബെനിയോഫ് ജോർജ് ആർ.ആർ. മാർട്ടിന്റെ  ഏജന്റുമായി എ സോങ് ഓഫ് ഐസ് ആൻഡ് ഫയർ പരമ്പരയെക്കുറിച്ചു ഒരു ടെലിഫോൺ സംഭാഷണം നടത്തുകയുണ്ടായി.
ഫാന്റസി നോവലുകൾ ഇഷ്ടമാണെങ്കിലും ഈ നോവലുകൾ വായിക്കാൻ അവസരം ലഭിച്ചില്ല എന്ന് ബെനിയോഫ് ഈ അവസരത്തിൽ അഭിപ്രായപ്പെട്ടു.
തുടർന്ന് ഏജന്റ് പരമ്പരയിലെ ആദ്യ നാലു പുസ്‌തകങ്ങൾ ബെനിയോഫിന് അയച്ചുകൊടുത്തു.
ആദ്യ നോവലിന്റെ നൂറോളം പേജുകൾ വായിച്ച അദ്ദേഹം, ഡി. ബി. വെയ്സിനോട് ഈ അനുഭവം ആവേശപൂർവം പങ്കുവെക്കുകയും, മാർട്ടിന്റെ നോവലുകൾ ഒരു ടെലിവിഷൻ പരമ്പരയായി രൂപപ്പെടുത്തണമെന്ന് നിർദ്ദേശിക്കുകയും ചെയ്തു.
സാന്ത മോണിക ബൊളവാർഡിലെ ഒരു റെസ്റ്റോറന്റിൽ വച്ച്, ജോർജ് ആർ.ആർ. മാർട്ടിനുമായി നടന്ന അഞ്ച് മണിക്കൂർ നീണ്ട ഒരു കൂടികാഴ്ചക്കുശേഷം, അവർ ഈ ആവശ്യവുമായി എച്ച് ബി ഒ യെ സമീപിച്ചു.
ബെനിയോഫിനെയും വെയ്സിനെയും കണ്ടുമുട്ടുന്നതിന് മുൻപ് മറ്റ് തിരക്കഥാകൃത്തുകളുമായി സംസാരിച്ചിരുന്നു.
എന്നാൽ ഇവരിൽ ഭൂരിഭാഗവും നോവൽ പരമ്പരയെ  ഒരു ചലച്ചിത്രമായി നിർമ്മിക്കാൻ ആണ് ആഗ്രഹിച്ചത്.
എന്നാൽ മാർട്ടിന്റെ അഭിപ്രായത്തിൽ ഇത് അസാധ്യമായിരുന്നു.
പരമ്പരയിലെ നോവലുകളിൽ ഒന്ന് “ ദ ലോർഡ് ഓഫ് റിങ്‌സിന്റെ ” അത്രയും വലിപ്പമുള്ളതാണ് എന്നും, ദ ലോർഡ് ഓഫ് റിങ്‌സിന്റെ ചലച്ചിത്ര ആവിഷ്കരണം മൂന്ന് ഭാഗമായി ആണ് ഇറക്കിയത് എന്നും അഭിപ്രായപ്പെട്ടു.
ഇത്രയും ബ്രഹത്തായ നോവലുകൾ സിനിമയാക്കിയാൽ ഡസൻ കണക്കിന് കഥാപത്രങ്ങളെ ഒഴിവാക്കേണ്ടിവരുമെന്നു ബെനിയോഫ് അഭിപ്രായപ്പെട്ടു.
“മാത്രമല്ല ഒരു പ്രമുഖ സ്റ്റുഡിയോ ഇത് ചലച്ചിത്രമാക്കുക ആണെങ്കിൽ തീർച്ചയായും ഒരു പി.ജി -13 റേറ്റിംഗ് ആവശ്യമായി വരും, അതായത് സെക്സ്, രക്തച്ചൊരിച്ചൽ, അസഭ്യ വാക്കുകൾ എന്നിവ ഇല്ല എന്നാണ് അർത്ഥം” എന്നും അദ്ദേഹം കൂട്ടിച്ചേർത്തു.
2007 ജനുവരിയിൽ ഈ പരമ്പരയുടെ നിർമ്മാണം ആരംഭിച്ചു.
എച് ബി ഒ നോവലുകളുടെ ടിവി അവകാശം സ്വന്തമാക്കി.
ബെനിയാഫ്, വെയ്സ് എന്നിവർ  എക്സിക്യൂട്ടീവ് പ്രൊഡ്യൂസർമാരും, മാർട്ടിൻ കോ-എക്സിക്യൂട്ടീവ് പ്രൊഡ്യൂസറുമായി.
ഓരോ നോവലും ഓരോ സീസണിനായി നിർമ്മിക്കാനായിരുന്നു ഉദ്ദേശം.
ഓരോ സീസണിലെയും ഒരു എപ്പിസോഡ് മാർട്ടിൻ രചിക്കുകയും മറ്റ് എപ്പിസോഡുകൾ ബെനിയോഫ്, വെയ്സ് എന്നിവർ രചിക്കും എന്നാണ് തീരുമാനിച്ചത്.
പിന്നീട് ജേൻ എസ്പൻസണും ബ്രയാൻ കോഗ്മാനും ആദ്യ സീസണിൽ ഓരോ എപ്പിസോഡുകൾ വീതം എഴുതി.
ബെനിയാഫ്, വെയ്സ് എന്നിവർ ചേർന്ന് എഴുതിയ പൈലറ്റ് എപ്പിസോഡിന്റെ തിരകഥ ആഗസ്റ്റ് 2007 നും തിരുത്തൽ നടത്തിയ പതിപ്പ് ജൂൺ 2008 ലും എച്ച് ബി ഒ ക്കു സമർപ്പിച്ചു.
രണ്ടു പതിപ്പുകളും ഇഷ്ടപ്പെട്ടു എങ്കിലും നവംബർ 2008 വരെ പൈലറ്റ് എപ്പിസോഡ് നിർമ്മിക്കാൻ ചാനൽ ആവശ്യപ്പെട്ടില്ല.
ഇതിന് ഒരു കാരണം 2007-2008 കാലത്തെ റൈറ്റേഴ്സ് ഗിൽഡ് ഓഫ് അമേരിക്ക സമരമായിരിക്കാം.
പൈലറ്റ് എപ്പിസോഡ്, "വിന്റർ ഈസ് കമിങ്", 2009 ൽ ചിത്രീകരിച്ചു, എന്നാൽ മോശം അഭിപ്രായത്തെ തുടർന്ന് ഈ എപ്പിസോഡ് വീണ്ടും ചിത്രീകരിക്കാൻ എച്ച് ബി ഒ ആവശ്യപ്പെട്ടു.
പൈലറ്റ് നിർമ്മിക്കാൻ 5-10 ദശലക്ഷം ഡോളർ ചെലവ് കണക്കാക്കുന്നു.
ആദ്യ സീസണിന്റെ ബജറ്റ് 50-60 ദശലക്ഷം ഡോളറായിരുന്നു.
രണ്ടാം സീസണിൽ,  "ബ്ലാക്ക് വാട്ടർ" എന്ന എപ്പിസോഡിന്റെ ക്ലൈമാക്‌സ് രംഗം ചിത്രീകരിക്കാൻ ബജറ്റിൽ 15 ശതമാനം വർദ്ധനവ് വരുത്തി.
2012 നും 2015 നും ഇടയിൽ ഓരോ എപ്പിസോഡിന്റെയും ശരാശരി ബജറ്റ് 6 ദശലക്ഷം ഡോളറിൽ നിന്നു 8 ദശലക്ഷം ഡോളർ ആയി ഉയർന്നു.
ആറാം സീസൺ ബജറ്റ് ഓരോ എപ്പിസോഡിനും 10 ദശലക്ഷം ഡോളർ ആയിരുന്നു, ഒരു സീസണിന്റെ മൊത്തം ചെലവ് 100 ദശലക്ഷം ഡോളറും.
ചിത്രീകരണം The Azure Window at Ras-id-Dwerja, on Gozo, was the site of the Dothraki wedding in season one.
ആദ്യ സീസണിലെ മുഖ്യ ചിത്രീകരണം ജൂലൈ 26, 2010 ന് ആരംഭിക്കാനാണ് ഉദ്ദേശിച്ചത്.
വടക്കൻ അയർലണ്ടിലെ ബെൽഫാസ്റ്റിലെ പെയിന്റ് ഹാൾ സ്റ്റുഡിയോയായിരുന്നു പ്രധാന ലൊക്കേഷൻ.
വടക്കൻ അയർലണ്ടിലെ ബാഹ്യ ദൃശ്യങ്ങൾ മോർൺ മൗണ്ടൻസിലെ സാൻഡി ബ്രേ (വയെസ് ദൊദ്രക്), കാസിൽ വാർഡ് (വിന്റെർഫെൽ), സെയിന്റ്ഫീൽഡ് എസ്റ്റേറ്റ്സ് (വിന്റൽഫെൽ ഗോഡ്സ് വുഡ്), ടോലിമോർ ഫോറസ്റ്റ് (ഔട്ട്ഡോർ സീനുകൾ), കെയ്ൻ കാസിൽ (എക്സിക്യൂഷൻ സൈറ്റ്), മാഗെരമോൺ ക്വാറി (കാസിൽ ബ്ലാക്ക്), ഷെയ്ൻ കാസിൽ (ടൂർണി മൈതാനം) എന്നിവിടങ്ങളിൽ ചിത്രീകരിച്ചു.
തുടക്കത്തിൽ പരമ്പര മുഴുവനായും സ്‌കോട്ട്‌ലൻഡിൽ ചിത്രീകരിക്കാൻ ആയിരുന്നു ഉദ്ദേശം.
എന്നാൽ സ്റ്റുഡിയോ സ്ഥലത്തിന്റെ ലഭ്യതയുടെ അടിസ്ഥാനത്തിൽ വടക്കൻ അയർലണ്ട് തീരുമാനിക്കുകയും ചെയ്തു.
ആദ്യ സീസണിലെ തെക്കൻ ഭാഗത്ത് നടക്കുന്ന ദൃശ്യങ്ങൾ മാൾട്ടയിൽ ചിത്രീകരിച്ചു, പൈലറ്റ് എപ്പിസോഡിലെ മൊറോക്കൻ സെറ്റുകളിൽ നിന്നാണ് ഇത് മാറ്റപ്പെട്ടത്.
മാൾട്ടയിലെ എംഡിന നഗരമാണ് കിങ്സ് ലാൻഡിങ് ചിത്രീകരിക്കാൻ ഉപയോഗിച്ചത്.
ഫോർട്ട് മാനോവേൽ (സെപ്റ്റ് ഓഫ് ബെയ്‌ലോർ), ഗോസോ ദ്വീപിലെ അഷൂർ വിൻഡോ (ദോത്രാകി വിവാഹവേദി), സാൻ അന്റോൺ പാലസ്, ഫോർട്ട് റിക്കാസോലി, ഫോർട്ട് സെന്റ് ആഞ്ചലോ (എല്ലാം റെഡ് കീപ്പിലെ ദൃശ്യങ്ങൾ) എന്നിവിടങ്ങളിലും ചിത്രീകരണം നടന്നു.
The walled city of Dubrovnik became King's Landing in season two.
രണ്ടാമത്തെ സീസണിലെ തെക്കൻ ഭാഗത്ത് നടക്കുന്ന ദൃശ്യങ്ങൾ മാൾട്ടയിൽ നിന്ന് ക്രൊയേഷ്യയിലേക്ക് മാറ്റി.
അവിടെ ഡുബ്രോവ്നിക് നഗരവും സമീപ പ്രദേശങ്ങളും മധ്യകാല നഗരമായ കിങ്സ് ലാൻഡിങ്ങിന്റെ പ്രതീതി ജനിപ്പിച്ചു.
ഡുബ്രോവ്നികിന്റെയും ഫോർട്ട് ലോവ്റിജെനാക്കിന്റെയും മതിലുകൾ കിങ്സ് ലാൻഡിങ്ങിന്റെയും റെഡ് കീപ്പിലെയും ദൃശ്യങ്ങൾ ചിത്രീകരിക്കാൻ ഉപയോഗിച്ചു.
ലോക്രം ദ്വീപ്, തീരദേശനഗരമായ ത്രോഗിറിലെ സെന്റ് ഡൊമിനിക് മോണാസ്‌ട്രി, റക്റ്റർ പാലസ്, ഡുബാക്ക് ക്വാറി എന്നിവ ക്വാർത്തിലെ ദൃശ്യങ്ങൾക്കായി ഉപയോഗിച്ചു.
നോർത്ത് ഓഫ് വാളിന്റെ ദൃശ്യങ്ങൾ 2011 നവംബറിൽ ഐസ്ലാൻഡിൽ ചിത്രീകരിച്ചു.
മൂന്നാമത്തെ സീസൺ ചിത്രീകരണം ഡുബ്രോവ്നികിലേക്ക് തിരിച്ചുവരുന്നു, ഡുബ്രോവ്നിക്, ഫോർട്ട് ലോവ്റിജെനാക് എന്നിവ തുടർന്നും കിംഗ്സ് ലാൻഡിംഗ്, റെഡ് കീ എന്നിവിടങ്ങളിലെ ദൃശ്യങ്ങൾക്കുവേണ്ടി ഉപയോഗിച്ചു.
കിംഗ്സ് ലാൻഡിംഗിലെ ടൈറൽസിന്റെ പൂന്തോട്ടമായി ട്രസ്തനോ അർബോറെട്ടം എന്ന പുതിയ ലൊക്കേഷൻ കണ്ടെത്തി.
മൂന്നാം സീസണിൽ  എസ്സോസിലുള്ള ഡനേറിസിന്റെ ദൃശ്യങ്ങൾ മൊറോക്കോയിൽ ചിത്രീകരിച്ചു.
257 അഭിനേതാക്കൾ, 703 അണിയറപ്രവർത്തകർ ആറ് സംവിധാന ടീമുകൾ എന്നിവയടങ്ങുന്ന നിർമ്മാണ സംഘം മൂന്നു യൂണിറ്റുകളായി തിരിഞ്ഞ് ഒരേ സമയം ചിത്രീകരണം നടത്തി.
നാലാം സീസൺ ചിത്രീകരണവും ക്രൊയേഷ്യയിൽ തുടർന്നു.
136 ദിവസം നീണ്ട ചിത്രീകരണം 2013 നവംബർ 21 ന് അവസാനിച്ചു.
ബ്രിയേനും ഹൗണ്ടും തമ്മിലുള്ള പോരാട്ടം ഐസ്ലാൻഡിലെ തിൻവല്ലീർ നാഷണൽ പാർക്കിലാണ് ചിത്രീകരിച്ചത്.
അഞ്ചാം സീസണിൽ ഡോർണിലെ രംഗങ്ങൾ സ്പെയിനിലെ സേവിയ്യ , കോർഡോബ എന്നിവിടങ്ങളിൽ ചിത്രീകരിച്ചു.
ആറാം സീസണിലെ ചിത്രീകരണം ക്രൊയേഷ്യയിലും സ്പെയിനിലുമായി നടന്നു.
ഏഴാം സീസണിന്റെ ചിത്രീകരണം ബെൽഫാസ്റ്റിലെ ടൈറ്റാനിക് സ്റ്റുഡിയോയിൽ 2016 ആഗസ്റ്റ് 31 ന് ആരംഭിച്ചു.
വടക്കൻ അയർലൻഡ്, ക്രൊയേഷ്യ, സ്പെയിൻ എന്നിവിടങ്ങളിലായി ചിത്രീകരണം പൂർത്തിയാക്കി.
ഗെയിം ഓഫ് ത്രോൺസ് (സീസൺ 8)
പ്രശസ്ത അമേരിക്കൻ ഫാന്റസി ടെലിവിഷൻ പരമ്പരയായ ഗെയിം ഓഫ് ത്രോൺസിന്റെ എട്ടാമത്തെയും അവസാനത്തേതുമായ പതിപ്പ് ആണ് ഗെയിം ഓഫ് ത്രോൺസ് (സീസൺ 8) .
2016 ജൂലൈയിൽ ആണ് എച്ച്ബിഒ എട്ടാമത്തെ സീസൺ പ്രഖ്യാപിച്ചത്.
മുൻ സീസണുകളിൽ നിന്ന് വ്യത്യസ്‍തമായി പത്തു എപ്പിസോഡുകൾക്ക് പകരം ഈ സീസണിൽ ആറ് എപ്പിസോഡുകൾ മാത്രമായിരിക്കും ഉണ്ടാവുക.
മുൻപത്തെ പതിപ്പിലേതുപോലെ ജോർജ്ജ്.
ആർ.ആർ. മാർടിൻറെ നോവൽ പരമ്പരയായ എ സോങ് ഓഫ് ഐസ് ആൻഡ് ഫയറിൽ നിന്നും അൽപം വ്യത്യസ്തമായ ഉള്ളടക്കത്തോടൊപ്പം ഭാവിയിൽ പുറത്തിറങ്ങാനിരിക്കുന്ന രണ്ടു നോവലുകളായ ദി വിൻഡ്സ് ഓഫ് വിന്റർ , എ ഡ്രീം ഓഫ് സ്പ്രിങ് എന്നിവയിൽ നിന്നുമുള്ള ചില ശകലങ്ങളും തിരക്കഥയിൽ ഉണ്ടായിരിക്കും.
ടെലിവിഷനുവേണ്ടി ഈ പരമ്പര ഒരുക്കുന്നത് ഡേവിഡ് ബെനിയോഫ്ഡി, ഡി ബി.വൈസ് എന്നിവരാണ്.
ചിത്രീകരണം ഒക്ടോബർ 23, 2017 ന് തുടങ്ങുകയും ജൂലൈ 2018 ൽ അവസാനിക്കുകയും ചെയ്തു.
ഏപ്രിൽ 14, 2019 ന്  സംപ്രേഷണം ആരംഭിച്ചു.
മുഖ്യ അഭിനേതാക്കൾ പീറ്റർ ഡിൻക്ലേജ് - ടിറിയൻ ലാനിസ്റ്റർ നിക്കോളായ് കോസ്റ്റർ വാൾഡൊ - ജെയ്മി ലാനിസ്റ്റർ ലെന ഹീഡെ - സെഴ്സീ ലാനിസ്റ്റർ എമിലിയ ക്ലാർക്ക് - ഡെനേറിസ് ടാർഗേറിയൻ കിറ്റ് ഹാരിങ്ടൺ - ജോൺ സ്നോ ലിയാം കണ്ണിങ്ഹാം - ഡാവോസ് സീവർത്ത് സോഫി ടേണർ - സാൻസാ സ്റ്റാർക്ക് മെയ്‌സി വില്യംസ് - ആര്യ സ്റ്റാർക്ക് ആൽഫീ അല ൻ - തിയോൺ ഗ്രേജോയ് നേറ്റലി ഇമ്മാനുവൽ - മിസ്സാൻഡെയ് ഗ്വെൻടോളിൻ ക്രിസ്റ്റി - ബ്രിയേൻ ഓഫ് താർത്ത് ജോൺ ബ്രാഡ്ലി വെസ്റ്റ് - സാംവെൽ ടാർളി ഐസക് ഹെംസ്റ്റഡ്ഡ്-റൈറ്റ് - ബ്രാൻ സ്റ്റാർക്ക് ഹന്ന മുറെ - ഗില്ലി റോറി മക്കൺ - സാൻഡോർ ക്‌ളെഗെയ്ൻ ഇയാൻ ഗ്ലെൻ - ജോറാ മോർമൊണ്ട് കോൺലെത്ത് ഹിൽ - വാരിസ് കാരിസ് വാൻ ഹൗട്ടൻ - മെലിസാൻഡ്രെ ജെറോം ഫ്ലിൻ - ബ്രോൺ ജോ ഡെംപ്സി - ഗെൻഡ്രി എപ്പിസോഡുകൾ No. overall No. in season Title Directed by Written by Original air date U.S. viewers (millions) 68 1 " Winterfell " David Nutter Dave Hill ഏപ്രിൽ 14, 2019 ( 2019-04-14 ) 11.76 69 2 " A Knight of the Seven Kingdoms " David Nutter Bryan Cogman ഏപ്രിൽ 21, 2019 ( 2019-04-21 ) TBD 70 3 TBA Miguel Sapochnik David Benioff D. B. Weiss ഏപ്രിൽ 28, 2019 ( 2019-04-28 ) TBD 71 4 TBA David Nutter David Benioff D. B. Weiss മേയ് 5, 2019 ( 2019-05-05 ) TBD 72 5 TBA Miguel Sapochnik David Benioff D. B. Weiss മേയ് 12, 2019 ( 2019-05-12 ) TBD 73 6 TBA David Benioff D. B. Weiss David Benioff D. B. Weiss മേയ് 19, 2019 ( 2019-05-19 ) TBD അവലംബം
ഗെയിംഓവർ സ്യൂസ് ഇംഗ്ലീഷ് വിലാസം https://ml.wikipedia.org/wiki/Gameover_ZeuS
മുമ്പത്തെ സ്യൂസ് ട്രോജനിൽ നിന്നുള്ള ഘടകങ്ങളെ അടിസ്ഥാനമാക്കിയുള്ള ഒരു പിയർ-ടു-പിയർ ബോട്ട്‌നെറ്റാണ് ഗെയിംഓവർസ്യൂസ് .
റഷ്യയിലെ എവ്ജെനി മിഖൈലോവിച്ച് ബൊഗച്ചേവാണ് ഈ മാൽവെയർ സൃഷ്ടിച്ചത്.
കട്ട്വെയിൽ ബോട്ട്‌നെറ്റ് ഉപയോഗിച്ചാണ് ഇത് വ്യാപിച്ചതെന്ന് കരുതുന്നു.
അതിന്റെ മുൻഗാമിയായ സ്യൂസ് ട്രോജനിൽ നിന്ന് വ്യത്യസ്തമായി, ഗെയിംഓവർ സ്യൂസ് അതിന്റെ നോഡുകളും കമാൻഡ് ആൻഡ് കൺട്രോൾ സെർവറുകളും തമ്മിൽ ആശയവിനിമയം നടത്താൻ എൻക്രിപ്റ്റുചെയ്‌ത പിയർ-ടു-പിയർ കമ്മ്യൂണിക്കേഷൻ സിസ്റ്റം ഉപയോഗിക്കുന്നു, ഇത് വൾനൾബിലിറ്റിയെ വളരെയധികം കൂറയ്ക്കുന്നു.
ഇതിൽ ഉപയോഗിച്ച അൽ‌ഗോരിതം കഡെംലിയ പി 2 പി പ്രോട്ടോക്കോൾ മാതൃകയാക്കിയതായി തോന്നുന്നു.
കമാൻഡ് ആൻഡ് കൺട്രോൾ (സി സി) സെർവർ വഴി ഗെയിംഓവർ സ്യൂസിനെ സ്കാമർമാർ നിയന്ത്രിക്കുകയും നിരീക്ഷിക്കുകയും ചെയ്യുന്നു.
കമ്പ്യൂട്ടറിൽ ക്ഷുദ്രകരമായ എക്സിക്യൂട്ടബിൾ ഇൻസ്റ്റാളുകൾ ഉടൻ തന്നെ വൈറസ് സെർവറിലേക്കുള്ള കണക്ഷൻ സ്ഥാപിക്കുന്നു, ആ സമയത്ത് ചില സിസ്റ്റം പ്രോസസ്സുകൾ അപ്രാപ്തമാക്കാനും എക്സിക്യൂട്ടബിളുകൾ ഡൗൺലോഡ് ചെയ്യാനും സമാരംഭിക്കാനും അല്ലെങ്കിൽ അവശ്യമായ സിസ്റ്റം ഫയലുകൾ ഇല്ലാതാക്കാനും കഴിയും, ഇത് സിസ്റ്റം എളുപ്പത്തിൽ ഉപയോഗയോഗ്യമല്ലാതാക്കുന്നു.
സിമാന്റെക്കിന്റെ ഒരു റിപ്പോർട്ട് അനുസരിച്ച്, ഗെയിംഓവർ സ്യൂസ് പ്രധാനമായും ബാങ്കിംഗ് തട്ടിപ്പിനും ക്രിപ്റ്റോലോക്കർ റാംസംവെയർ വിതരണത്തിനും ഉപയോഗിക്കുന്നു.
എവ്ജെനി മിഖൈലോവിച്ച് ബൊഗച്ചേവ്
ഗെയിംഓവർ സ്യൂസും അതിന്റെ കമാൻഡ് ആൻഡ് കൺട്രോൾ സെർവറുകളും തമ്മിലുള്ള ആശയവിനിമയം താൽക്കാലികമായി വെട്ടിക്കുറയ്ക്കുന്നതിൽ ഓപ്പറേഷൻ ടോവർ എന്ന അന്തർദേശീയ ഏജൻസി സഹകരണം വിജയിച്ചതായി യുഎസ് നീതിന്യായ വകുപ്പ് 2014 ജൂൺ തുടക്കത്തിൽ പ്രഖ്യാപിച്ചു.
എവ്ജെനി മിഖൈലോവിച്ച് ബൊഗാചേവ് ക്രിമിനൽ ഇൻഫ്രാസ്ട്രക്ചർ അടച്ചുപൂട്ടാനും ഗെയിംഓവർ സ്യൂസ് ബാധിച്ച കമ്പ്യൂട്ടറുകളെ സ്വതന്ത്രമാക്കാനുമുള്ള ശ്രമമാണിത്.
"ലോകമെമ്പാടുമുള്ള ബാങ്ക് അക്കൗണ്ടുകളിൽ നിന്ന് ദശലക്ഷക്കണക്കിന് ഡോളർ കവർന്നെടുക്കുന്നതിനായി, വൈറസ് ബാധിച്ച കമ്പ്യൂട്ടറുകളുടെ വിപുലമായ ശൃംഖല സൃഷ്ടിച്ചുവെന്നും ഇതുവഴി മോഷ്ടിക്കാൻ മതിയായ പണം ഉള്ള ആരെയും ലക്ഷ്യമിടുകയും ചെയ്യും, ഇതാണ് ഇയാൾക്കെതിരെ അമേരിക്കയിൽ കുറ്റം ചുമത്തിയിരിക്കുന്നത്."
ഈ ഹാക്കറുടെ പ്രചരിക്കുന്ന ഫോട്ടോ, ഒരു ബംഗാൾ പൂച്ചയെ പിടിച്ചിരിക്കുന്ന ചിത്രമാണ്.
ബിറ്റ്ഡെഫെൻഡർ രണ്ട് ഗെയിംഓവർ സ്യൂസ് വകഭേദങ്ങളുടെ ശക്തി തിരിച്ചറിഞ്ഞു: അവയിലൊന്ന് പ്രതിദിനം 1,000 ഡൊമെയ്‌നുകൾ സൃഷ്ടിക്കുന്നു, മറ്റൊന്ന് പ്രതിദിനം 10,000 സൃഷ്ടിക്കുന്നു.
എഫ്ബിഐ റിവാർഡ്
ആരോപണവിധേയനായ റഷ്യൻ സൈബർ ക്രിമിനൽ എവ്ജെനി മിഖൈലോവിച്ച് ബൊഗാചേവിനെക്കുറിച്ചുള്ള വിവരങ്ങൾക്ക് പകരമായി 2015 ഫെബ്രുവരി 24 ന് എഫ്ബിഐ 3 മില്യൺ ഡോളർ വരെ പാരിതോഷികം പ്രഖ്യാപിച്ചു.
(അറിയപ്പെടുന്ന ഓൺലൈൻ അപരനാമങ്ങൾ: «സ്ലാവിക്», «ലക്കി 12345», «പോളിംഗ്സൂൺ», «മോൺസ്ട്രോ», «ഐ.ഒ.യു. Game, «Nu11» ) അദ്ദേഹത്തിന്റെ ഗെയിംഓവർ സ്യൂസുമായുള്ള ബന്ധത്തെക്കുറിച്ച് സംശയിക്കുന്നു.
അവലംബം 1 2 ↑ ↑ ↑ ↑ ↑ ↑ ↑ ↑ ↑ ↑ ↑
ഗെന്നാഡി ഐഗി ഇംഗ്ലീഷ് വിലാസം https://ml.wikipedia.org/wiki/Gennadiy_Aygi
ഗെന്നാഡി ഐഗി എന്ന ഗെന്നാഡി നിക്കോലെയേവിച്ച് ഐഗി (Russian: Генна́дий Никола́евич Айги́; IPA: [ɡʲɪˈnadʲɪj nʲɪkɐˈlajɪvʲɪtɕ ɐjˈɡʲi] ( listen), Chuvash: Геннадий Николаевич Айхи; 21 August 1934 - 21 February 2006, Moscow) ചുവാഷ് വംശത്തിൽപ്പെട്ട റഷ്യൻ കവിയായിരുന്നു.
യു. എസ്. എസ്. ആറിലെ ചുവാഷിയായിലെ ഷൈമുർസിനോയിൽ ആണ് അദ്ദേഹം ജനിച്ചത്.
1958ൽ അദ്ദേഹം ചുവാഷ് ഭാഷയിൽ കവിത എഴുതിത്തുടങ്ങി.
അവലംബം Obituary, The Guardian , 25 February 2006
ഗെബ്
പുരാതന ഈജിപ്ഷ്യൻ വിശ്വാസപ്രകാരം ഭൂമിയുടെ ദേവനാണ് ഗെബ് (ഇംഗ്ലീഷ്: Geb ).
ഹീലിയോപോളിസിൽ ആരാധിച്ചിരുന്ന എന്യാഡ് എന്ന നവദേവസങ്കല്പത്തിലെ ഒരു ദേവൻ കൂടിയാണ് ഗെബ്.
ഗെബിന്റെ ശിരസ്സിൽ ഒരു നാഗവും ഉണ്ടായിരുന്നു.
ആയതിനാൽ നാഗങ്ങളുടെ പിതാവായാണ് ഗെബിനെ ഈജിപ്ഷ്യർ കരുതിയിരുന്നത്.
ഗെബ് ചിരിക്കുമ്പോഴാണ് ഭൂകമ്പങ്ങൾ ഉണ്ടാകുന്നത് എന്നും  വിശ്വസിച്ചിരുന്നു.
സെബ് (Seb) കെബ് (Keb) എന്നിങ്ങനെയും പലകാലങ്ങളിലായി ഗെബ് ദേവൻ അറിയപ്പെട്ടിരുന്നു.
വാത്തയാണ് ഗെബിന്റെ പ്രധാന ചിഹ്നം.
വളരെ ഉച്ചത്തിൽ ശബ്ദമുണ്ടാക്കുന്നവൻ എന്ന സങ്കല്പമാണ് ഈ ചിഹ്നത്തിനു പിന്നിലെ കാരണം.
കൂടാതെ സൂര്യനെ ഉൾക്കൊണ്ടിരുന്ന പ്രപഞ്ച അണ്ഡം ഗെബിൽ നിന്നുൽഭവിച്ചതാണ് എന്നൊരു വിശ്വാസവും നിലനിന്നിരുന്നു.
സൂര്യദേവന്റെ പിതാവയും ഗെബിനെ ചിലർ കരുതിയിരുന്നു.
സാധാരണയായി
ഗെബിനെ ചിത്രീകരിക്കുമ്പോൾ ശിരസ്സിൽ ഒരു വാത്തയേയും വരയ്ക്കാറുണ്ട്.
അദ്ദേഹത്തിന്റെ കയ്യിൽ അംഗ് ചിഹ്നവും, അധികാരദണ്ഡും കാണാം.
നട്ടിന്റെ താഴെയായി ശയിക്കുന്ന രൂപത്തിൽ നാഗശിരസ്സോടുകൂടിയും ഗെബിനെ ചിത്രീകരിക്കാറുണ്ട്.
അവലംബം ↑ ↑ {{ cite book }} : Check | first= value ( help ) ↑
ഗെന ഡിമിട്രോവ ഇംഗ്ലീഷ് വിലാസം https://ml.wikipedia.org/wiki/Ghena_Dimitrova
ഒരു ബൾഗേറിയൻ ഓപ്പറ ഉച്ചസ്വര ഗായികയാണ് ഗെന ഡിമിട്രോവ ( English : Ghena Dimitrova ( ബൾഗേറിയൻ : Гeна Димитрова ).
നാലു പതിറ്റാണ്ട് നീണ്ട ഗെനയുടെ കരിയറിൽ അവരുടെ ശബ്ദവും  ഓപ്പറ വേഷങ്ങളും വളരെ പ്രസിദ്ധമാണ്.
1941 മെയ് ആറിന് ബൾഗേറിയയിലെ ബെഗ്‌ലെഗ് എന്ന ഗ്രാവമത്തിൽ ജനിച്ചു.
സ്‌കൂളിലെ ഗായക സംഘത്തിൽ പാടാൻ തുടങ്ങി.
അവരുടേത് നല്ല ഗംഭീരമായ ശബ്ദമായതിനാൽ ബൾഗേറിയയിലെ നാഷണൽ അക്കാദമി ഓഫ് മ്യൂസിക്കിൽ പഠിക്കാൻ അവസരം ലഭിച്ചു.
1959 മുതൽ 1964 വരെ പ്രമുഖ ഓപ്പറ സംഗീത അധ്യാപകനായിരുന്ന ക്രിസ്റ്റോ ബ്രാംബറോവിന് കീഴിൽ സംഗീത പഠനം നടത്തി.
അക്കാദമിയിലെ പഠന ശേഷം അവർ സംഗീത അധ്യാപികയായി.
ഇറ്റാലിയൻ റൊമാന്റിക് ഒാപ്പറ ഗാനരചയിതാവായ ജ്യൂസേപ്പെ വേർഡിയുടെ നബുക്കോ എന്ന ഒപ്പറ അവതരിപ്പിച്ച് കൊണ്ട് 1967ലാണ് പിന്നീട് അരങ്ങേറ്റം നടത്തിയത്.
1970ൽ സോഫിയ ഇൻർനാഷണൽ സിംഗിങ് മൽസരത്തിൽ വിജയിയായതോടെ ഇറ്റലിയിലെ മിലനിലുള്ള ഒാപ്പറ ഹൗസായ ലാ സ്‌കാല - ടീട്രോ അല സ്‌കാല-യിൽ ഉപരിപഠനത്തിന് അവസരം ലഭിച്ചു.
ഗെയാ സിദ്ധാന്തം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.